Съществува ли думата санитарност и ако отговорът е положителен, то защо я няма в тълковния речник?
Ами, втората част на въпроса ти донякъде отговаря на първата – фактът, че думата отсъства в тълковните речници (и в речниците на чуждите думи между другото), показва, че официално не съществува. Явно вместо нея се използват други (уж) по–познати думи като „чистота“, „здравословност“ и „хигиеничност“. :) Но нищо не пречи един ден да се въведе официално и думата „санитарност“ – просто трябва да се използва по-масово.  

  

Иначе намерих думата „санитария“, която означава 1. Практическа дисциплина, която се занимава с обществената хигиена и здравеопазване. 2. Съвкупност от мерки за обществено здравеопазване.